cyanic-selkie/wikianc huggingface dataset:
ท่าอากาศยานนานาชาติโอแฮร์
แผนปรับปรุง
ปริมาณการใช้บริการจำนวนมากและปัญหาความหนาแน่นทำให้มีการยกเลิกเที่ยวบิน และทำให้เกิดความล่าช้าที่โอแฮร์ ซึ่งส่งผลกระทบต่อการบินทั่วสหรัฐอเมริกา มีรายงานอย่างเป็นทางการว่าโอแฮร์เป็นท่าอากาศยานที่ตรงต่อเวลาน้อยที่สุดในสหรัฐอเมริกา โดยวัดจากสัดส่วนของเที่ยวบินที่เกิดความล่าช้า ในปีพ.ศ. 2547 ยูไนเต็ด แอร์ไลน์ และอเมริกัน แอร์ไลน์ มีข้อตกลงร่วมกันที่จะปรับเปลี่ยนตารางเวลาบินเพื่อลดความคับคั่งทั้งขาเข้าและขาออก และเพราะการจราจรทั้งขาเข้า ขาออก และท่าอากาศยานบริเวณใกล้เคียง เจ้าหน้าที่หอบังคับการบินของโอแฮร์และเจ้าหน้าที่ฝ่ายอื่นๆต้องทำงานหนักมากที่สุดในโลก เนื่องด้วยปริมาณเที่ยวบินจำนวนมากต่อชั่วโมง
เมืองชิคาโกได้อนุมัติวงเงินทุน 6 พันล้านดอลลาร์สหรัฐ เพื่อเพิ่มประสิทธิภาพของท่าอากาศยานอีกร้อยละ 60 และลดความล่าช้าลงประมาณร้อยละ 79 โดยแผนงานนี้ได้รับอนุมัติจากการท่าอากาศยานสหรัฐอเมริกาเมื่อเดือนตุลาคม พ.ศ. 2549 ซึ่งเกี่ยงข้องกับการขยายพื้นที่ของท่าอากาศยานและอาคารผู้โดยสาร โดยจะมีทางวิ่ง 4 เส้น ที่สร้างเพิ่ม และรื้อถอนออกไป 3 เส้น ซึ่งจะทำให้มีทางวิ่งขนานกันทั้งหมด 8 เส้น คล้ายกับกรณีของดัลลาส โดยจะทำให้โอแฮร์ขยายขีดความสามารถที่จำกัดเพื่อที่โอแฮร์จะไม่เพลี้ยงพล้ำให้กับท่าอากาศยานใดๆ ในกรณีของจำนวนผู้โดยสารในอนาคต แผนการปรับปรุงนี้ได้เริ่มลงมือก่อสร้างแล้ว หลังจากที่เกิดความล่าช้ามานาน และทางวิ่งใหม่เส้นแรกคาดว่าจะแล้วเสร็จในปีพ.ศ. 2551-2552 และจะขยายอาคารผู้โดยสาร 3 และ 5 ส่วนอาคารผู้โดยสารหลังใหม่จะตั้งอยู่สุดทางฝั่งตะวันตกของพื้นที่ พร้อมกับทางเข้าออกใหม่ อย่าไรก็ตามจะต้องมีการเวนคืนที่ดินบางส่วน ประมาณ 2,800 ครัวเรือน โครงการนี้จะทำให้ท่าอากาศยานแห่งนี้สามารถรองรับการจราจรได้มากกว่า 3,800 เที่ยวบินต่อวัน เพิ่มขึ้นจากปัจจุบันที่ประมาณ 2,700 เที่ยวบินต่อวัน และจะทำให้ความสามารถในการรองรับจำนวนผู้โดยสารเพิ่มขึ้นตามไปด้วย
{{legend|#1c12e5|ทางวิ่งปัจจุบันนี้}}{{legend|#16e80c|ทางวิ่งใหม่}}{{legend|#eda213|ทางวิ่งที่จะรื้อออก}}
การต่อต้าน และทางเลือกอื่น
มีการรวมตัวกันของชุมชนเบนเซนวิลล์ และเอลก์กรูฟวิลเลจ ในรัฐอิลลินอย ขึ้นเป็นคณะกรรมการชุมชนรอบบเมืองโอแฮร์ (Suburban O'Hare Commission) เพื่อต่อต้านแผนปรับปรุงท่าอากาศยาน เพราะจะทำให้บ้านเรือน และธุรกิจร้านค้าต้องย้ายออกไปจากพื้นที่ ถึงแม้ว่าข้อเรียกร้องจะไม่ประสบผลสำเร็จมากนัก แต่ก็ได้คำสั่งศาลให้คุ้มครองชั่วคราวให้ระงับการขยายท่าอากาศยานออกไปก่อน อย่างไรก็ตามคำสั่งคุ้มครองก็ยกเลิกไปในภายหลังไม่นานนัก นอกจากนี้ทางคณะกกรมการชุมชนได้ยื่นข้อเสนอให้หันไปพัฒนาท่าอากาศยานอับราฮัม ลิงคอล์น เนชั่นเนลแทน เพื่อลดความแออัดของโอแฮร์ แต่ไม่มีสายการบินใดตอบรับข้อเสนอนี้
ในปีพ.ศ. 2538 เมืองชิคาโก และเมืองแกรี่ ในรัฐอินดีแอนา ได้จับมือกันตั้งกรรมการบริหารท่าอากาศยานนานาชาติแกรี่/ชิคาโกขึ้นมาปรับปรุงท่าอากาศยานแห่งนี้ขึ้นมาเป็นท่าอากาศยานอันดับ 3 ที่รองรับเมืองชิคาโก แต่แผนปฏิบัตินี้มีขนาดเล็กกว่าข้อเสนอปรับปรุงท่าอากาศยานอับบราฮัม ลินคอล์น แต่แกรี่/ชิคาโกก็มีความพร้อมตรงที่มีขนาดพื้นที่ใหญ่กว่าชิคาโกมิดเวย์ รวมทั้งมีทางวิ่งให้บริการที่ยาวกว่าทางวิ่งที่ยาวที่สุดของชิคาโกมิดเวย์ อย่างไรก็ตามรัฐบาลรัฐอิลลินอยก็ไม่ได้เห็นพ้องกับเมืองชิคาโกเท่าใดนัก มีเพียงผู้ว่าการรัฐอินเดียนา มิตช์ แดเนียลส์ ที่ให้การสนับสนุนเงินทุนพัฒนาท่าอากาศยาน ซึ่งขณะนี้กำลังก่อสร้างขยายขนาดทางวิ่งอยู่ และองค์กรการบินสหรัฐอเมริกา (FAA) ก็เห็นชอบกับโครงการนี้ และเห็นความจำเป็นในการขยายขีดความสามารถทั้งของโอแฮร์ และแกรี่/ชิคาโก เพื่อรองรับเมืองชิคาโก
นอกจากนี้ยังมีท่าอากาศยานนานาชาติชิคาโก/ร็อคฟอร์ด ในเมืองร็อคฟอร์ด ที่มีความพยายามเสนอตัวเป็นทางเลือกเพื่อลดความแออัดของโอแฮร์ ปัญหาที่สำคัญของท่าอากาศยานแห่งนี้ก็คือ การจราจรระหว่างท่าอากาศยานกับโอแฮร์กับตัวเมืองชิคาโก ที่ยังไม่พร้อมที่ระรองรับการขยายตัว แต่นายกเทศมนตรีคนปัจจุบันของเมืองร็อคฟอร์ด แลร์รี่ มอร์ริสซีย์ ก็ได้เร่งสร้างระบบรถไฟความเร็วสูงระหว่างชิคาโก/ร็อคฟอร์ดและโอแฮร์ เพื่อสร้างโอกาสของท่าอากาศยานในอนาคต
ท่าอากาศยานนานาชาติเจเนรัลมิตเชลล์ ในมิลวอกี รัฐวิสคอนซิน เป็นท่าอากาศยานอีกแห่งหนึ่งที่เสนอตัวเป็นทางเลือกของเมืองชิคาโก และเมืองทางตอนเหนือของอิลลินอยส์ และยังมีระบบรถไฟแอมแทร็ก เชื่อมต่อระหว่างท่าอากาศยานมิตเชลล์และเมืองชิคาโกอยู่แล้ว
อาคารผู้โดยสาร และสายการบิน
ท่าอากาศยานนานาชาติโอแฮร์มีอาคารผู้โดยสาร 4 หลัง โดยกำลังพิจารณาก่อสร้างเพิ่มอีก 2 หลังหรือมากกว่า และมีความเป็นไปได้สูงที่จะสร้างกลุ่มอาคารผู้โดยสารทางฝั่งตะวันตกเพิ่มเติม
อาคารผู้โดยสาร 1 (อาคารผู้โดยสารยูไนเต็ดแอร์ไลน์)
เที่ยวบินระหว่างประเทศจะให้บริการที่อาคารผู้โดยสาร 5
อาคารผู้โดยสารระหว่างประเทศเดิมที่สร้างเมื่อปีพ.ศ. 2498 ถูกแทนที่ด้วยอาคารผู้โดยสาร 1 ในปัจจุบันเมื่อปีพ.ศ. 2530 ซึ่งออกแบบโดยเฮลมุต ยาห์น
อาคารผู้โดยสาร 2
อาคารผู้โดยสาร 2 สร้างขึ้นเมื่อครั้งที่มีการขยายท่าอากาศยานในปีพ.ศ. 2505 พร้อมกับอาคารผู้โดยสาร 3
อาคารผู้โดยสาร 3
เที่ยวบินระหว่างประเทศจะให้บริการที่อาคารผู้โดยสาร 5
อาคารผู้โดยสาร 3 สร้างเมื่อพ.ศ. 2505 และได้มีการต่อเติมในปีพ.ศ. 2526 ในส่วนของคองคอส แอล ขณะนี้กำลังมีการปรับปรุงคาดว่าจะแล้วเสร็จปลายปีพ.ศ. 2550
อาคารผู้โดยสาร 4
อาคารผู้โดยสาร 4 เคยใช้เป็นอาคารผู้โดยสารระหว่างเทศในช่วงพ.ศ. 2527 - 2536 ตั้งอยู่บริเวณชั้นล่างของอาคารจอดรถ โดยผู้โดยสารระหว่างประเทศจะเชคอินที่อาคารผู้โดยสาร 4 จากนั้นจะนั่งรถบัสไปยังเครื่องบินโดยสาร จนกระทั่งอาคารผู้โดยสาร 5 เปิดให้บริการ อาคารผู้โดยสาร 4 จึงปรับเปลี่ยนเป็นอาคารรถโดยสารของระบบขนส่งชิคาโก รถบริการของโรงแรม และระบบขนส่งอื่นๆ
อาคารผู้โดยสาร 5 (อาคารผู้โดยสารระหว่างประเทศ)
อาคารผู้โดยสาร 5 จะให้บริการสำหรับเที่ยวระหว่างประเทศทุกเที่ยวบิน ยกเว้นเที่ยวบินที่มาจากท่าอากาศยานที่มีศูนย์ตรวจเชคล่วงหน้าของศุลกากรสหรัฐอเมริกา (US border preclearance)
ทางวิ่ง
มีทางวิ่งทั้งหมด 6 เส้น วางตัวขนานกันอยู่ 3 คู่ ใน 3 ทิศทาง ทางวิ่งที่ยาวที่สุด คือ ทางวิ่ง 14R/32L ขนาด 3,962 x 60 เมตร (13,000 x 200 ฟุต) ทางวิ่ง 14L, 14R, 27L และ 27R ใช้ระบบลงจอด (Instrument Landing System) ระดับที่ 3 ส่วนทางวิ่งที่เหลือยกเว้นทางวิ่ง 04L ใช้เต็มระบบ
ทางวิ่งของโอแฮร์มีจุดตัดของทางวิ่งจำนวนมาก และสามารถก่อให้เกิดปัญหาได้จากภาวะที่สภาพอากาศไม่เอื้ออำนวย หรือการจราจรที่คับคั่ง หรือกระแสลม ดังนั้นเจ้าหน้าหอบังคับการบินจึงต้องรอจนกว่าทางวิ่งจะว่างโดยตลอด ถึงจะอนุญาตให้ทางวิ่งอีกเส้นที่ตัดกันใช้งานได้ และหากเจ้าหน้าที่หอบังคับการบินทำงานผิดพลาด ก็อาจจะทำให้เกิดอุบัติเหตุได้ และในช่วงหลายปีหลังมาอุบัติเหตุที่เครื่องบินเกือบจะเฉี่ยวหรือชน หรือต้องหักหลบจนเครื่องไถลออกนอกทางวิ่งอยู่บ่อยครั้ง ดังนั้นแผนปรับปรุงที่ผ่านการอนุมัติไปแล้ว ก็จะช่วยแก้ปัญหากรณีนี้ไปได้อย่างมาก
ทางวิ่ง 3 ใน 4 เส้นเริ่มแรกตั้งแต่ปีพ.ศ. 2486 ได้มีการปรับเปลี่ยนให้ตรงตามมาตรฐานปัจจุบัน แล้วก็ได้มีการสร้างทางวิ่งเพิ่มขึ้นในปีพ.ศ. 2498, 2512 และ 2514 จนกระทั่งปีพ.ศ. 2546 ทางวิ่งเท่า 18/36 ได้ยกเลิกการใช้งานเป็นการถาวร ปัจจุบันเป็นทางขับ GG แทน
แผนปรับปรุงท่าอากาศยาน จะรือถอนทางวิ่งที่วางตัวตามทิศตะวันตกเฉียงเหนือ-ตะวันออกเฉียงใต้ และสร้างทางวิ่งที่วางตัวตามทิศตะวันออก-ตะวันตก เพิ่มขึ้นอีก 4 เส้น พร้อมทั้งขยายทางวิ่งเดิมทีวางตัวตามทิศตะวันออก-ตะวันตก 2 เส้น ส่วนทางวิ่งที่วางตัวตามทิศตะวันตกเฉียงใต้-ตะวันออกเฉียงเหนือ ยังคงใช้งานตามเดิม
ในบางครั้งทางวิ่ง 32L จะใช้ในช่วงที่สั้นลงจากความยาวจริงสำหรับนำเครื่องขึ้น โดยเครื่องบินจะขับเครื่องเข้าสู่ทางวิ่งจากทางขับ T10 (กรณีปกติ) หรือจากทางขับ M (กรณีอื่น) การใช้รูปแบบนี้ทำให้ทางวิ่งไม่ได้ใช้งานเต็มประสิทธิภาพ แต่ก็ทำให้ทางวิ่ง 09R/27L สามารถใช้งานไปได้พร้อมกัน
เนื่องจากมาตรการควบคุมเสียง โอแฮร์จึงได้รับอนุญาตให้ใช้ได้เพียงทางวิ่งเดียวระหว่างเวลา 24.00 - 06.00 น.
ทางวิ่งใหม่ตามแผนปรับปรุงท่าอากาศยานได้เตรียมให้สามารถรองรับเครื่องเอ 380 ได้ โดยก่อสร้างให้แข็งแรงขึ้นและกว้างขึ้นเพื่อรองรับเครื่องบนขนาดใหญ่ได้ และเนื่องจากแผนปรับปรุง นับตั้งแต่วันที่ 5 กรกฎาคม พ.ศ. 2550 เป็นต้นมา ทางวิ่ง 09R/27L ได้เปลี่ยนชื่อเป็น 10/28 และนับตั้งแต่วันที่ 9 สิงหาคม พ.ศ. 2550 ทางวิ่ง 9L/27R จะเปลี่ยนเป็น 9R/27L และประมาณเดือนพฤศจิกายน พ.ศ. 2551 ทางวิ่งเส้นใหม่ด้านเหนือ จะเรียกว่า 9L/27R
สิ่งอำนวยความสะดวกอื่นๆ
กลุ่มอาคารคลังสินค้าอยูทางด้านทิศตะวันตกเฉียงใต้ เปิดให้บริการมาตั้งแต่ปีพ.ศ. 2527 แทนอาคารคลังสินค้าเดิมที่อยู่ตรงที่อาคารผู้โดยสาร 5 ในปัจจุบัน โรงผลิตเครื่องบินดักลาสเดิมที่อยู่ทางทิศตะวันออกเฉียงเหนือ ถูกผนวกเข้ากับกองบินรักษาความปลอดภัยแห่งชาติ (Air National Guard) และกองบินสำรอง (Air Force Reserve) แต่ก็ได้ปิดตัวลงไปเมื่อปีพ.ศ. 2541 และขณะอยู่ระหว่างการก่อสร้างเป็นอาคารคลังสินค้า และอาคารผู้โดยสารเที่ยวบินเช่าเหมาลำ บริเวณที่จอดเครื่องบินประกอบด้วยโรงจอดหลายหลังและมีขนาดจุเครื่องบินโบอิง 747ได้
กีฬาเรือแคนูในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับกีฬาเรือแคนูในโอลิมปิกฤดูร้อน 2024 คณะกรรมการโอลิมปิกสากล และ สหพันธ์เรือแคนูนานาชาติ (ICF) ได้กำหนดระบบการคัดเลือกสำหรับกีฬาเรือแคนูทั้งแบบสลาลอมและแบบสปรินต์ เช่นเดียวกับการแข่งขันครั้งก่อนหน้า จำนวนโควต้าได้รับการกำหนดสำหรับแต่ละรายการโดยสหพันธ์เรือแคนูนานาชาติในเดือนตุลาคม ค.ศ. 2022
สเตฟาน แพร์สัน
คาร์ล สเตฟาน เอร์ลิง แพร์สัน (Carl Stefan Erling Persson) เกิดเมื่อวันที่ 4 ตุลาคม ค.ศ. 1947 เป็นนักธุรกิจชาวสวีเดน ประธานและผู้ถือหุ้นใหญ่ของบริษัทแฟชันเอชแอนด์เอ็ม ที่ก่อตั้งโดยเอร์ลิง แพร์สัน บิดาของเขาในปี ค.ศ. 1947 สตีเฟนเข้ารับกิจการต่อจากบิดาในปี ค.ศ. 1982 และบริหารจนถึงปี ค.ศ. 1998 นิตยสารฟอบส์จัดให้สเตฟานเป็นบุคคลที่ร่ำรวยที่สุดอันดับ 17 ของโลก ในปี ค.ศ. 2013 ด้วยมูลค่าทรัพย์สิน 28 พันล้านดอลลาร์สหรัฐ
เรือดำน้ำแบบ 206
เรือดำน้ำแบบ 206 (Type 206 submarine; U-Boot-Klasse 206) เป็นเรือดำน้ำเครื่องยนต์ดีเซลของเยอรมนี ได้รับการออกแบบและสร้างโดยบริษัท Howaldtswerke-Deutsche Werft (HDW) เป็นเรือดำน้ำขนาดเล็กที่ถูกสร้างขึ้นเพื่อประจำการในกองทัพเยอรมนีตะวันตกเพื่อต่อต้านประเทศสนธิสัญญาวอร์ซอในช่วงสงครามเย็น เหมาะสำหรับทะเลน้ำตื้น โดยเฉพาะในทะเลบอลติก ตัวลำเรือเป็นโลหะผสม non-magnetic ทำให้ตรวจจับได้ยาก และปลอดภัยจากทุ่นระเบิดแบบแม่เหล็ก
เรือดำน้ำแบบ 206 มีความยาว 48.6 เมตร ระวางขับน้ำ 498 ตัน มีท่อปล่อยตอร์ปิโดขนาด 533 มม. จำนวน 8 ท่อ
เรือดำน้ำแบบ 206 ถูกสร้างขึ้นที่อู่ต่อเรือของบริษัท Howaldtswerke-Deutsche Werft เมืองคีล ทั้งสิ้น 18 ลำ ระหว่างปี ค.ศ. 1968 ถึง 1975 เริ่มประจำการตั้งแต่ ค.ศ. 1971 และอีก 2 ลำถูกต่อขึ้นที่อู่ต่อเรือของบริษัทวิคเกอร์ที่เมืองแบโรว์ สหราชอาณาจักร เพื่อส่งออกเป็นเรือดำน้ำชั้นแกล ของอิสราเอล
ระหว่างปี ค.ศ. 1987 ถึง 1992 เรือดำน้ำจำนวน 16 ลำได้รับการปรับปรุงระบบโซนาร์ ระบบนำทาง และระบบขับเคลื่อน และถูกตั้งรหัสเรียกขานเป็น U206A ปัจจุบันคงเหลือประจำการในกองทัพเยอรมนีจำนวน 6 ลำ โดยมีแผนการจะปลดประจำการ เพื่อทดแทนด้วยเรือดำน้ำรุ่นใหม่ แบบ 212 ซึ่งใช้เครื่องยนต์ดีเซล และเซลเชื้อเพลิง
สดุดีมหาราชา
เพลงสดุดีมหาราชา เป็นเพลงที่เกิดจากการประพันธ์ทำนองและคำร้องร่วมกันโดย ชาลี อินทรวิจิตร, สมาน กาญจนะผลิน และสุรัฐ พุกกะเวส เพื่อประกอบภาพยนตร์เรื่อง "ลมหนาว" ของ ชรินทร์ นันทนาคร นำแสดงโดย มิตร ชัยบัญชา, เพชรา เชาวราษฎร์ และอรัญญา นามวงศ์ เมื่อ พ.ศ. 2509
ต่อมาเพลงนี้มีการขับร้องเพื่อถวายพระพรพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ เนื่องในวโรกาสวันเฉลิมพระชนมพรรษาของทั้งสองพระองค์อยู่เสมอ โดยถือเป็นธรรมเนียมทั่วไปว่าเพลงนี้ต้องขับร้องหลังการร้องเพลงสรรเสริญพระบารมี และมีการจุดเทียนชัยถวายพระพร
รัฐบาลได้จัดเพลงนี้ให้เป็น 1 ใน 6 เพลงสำคัญของแผ่นดิน ตามมติคณะรัฐมนตรีลงวันที่ 30 ธันวาคม พ.ศ. 2546
การ์เยส (แอทอส)
การ์เยส (Καρυές) เป็นนิคมบนเขาแอทอส เป็นที่ตั้งของกองอำนวยการฝ่ายบรรพชิตและฆราวาสแห่งอารามิกรัฐเขาแอทอส จากสำมะโนครัวประชากร ค.ศ. 2011 ของประเทศกรีซ รายงานว่ามีประชากรอาศัย จำนวน 163 คน นับว่าเป็นนิคมที่มีประชากรอาศัยมากที่สุดบนเขาแอทอส โบสถ์หลักของการ์เยสชื่อโปรตาตอน (Protaton) เป็นที่พำนักของโปรตอส หรือนักพรตอาวุโส ผู้เป็นประธานของชุมชนนักพรต
ประวัติ
นักบุญซาวา บิชอปชาวเซอร์เบีย สร้างโบสถ์คริสต์และกุฏิในการ์เยส และอาศัยอยู่หลายปีจนได้เป็นหัวหน้าอธิการอาราม (Archimandrite) ใน ค.ศ. 1201 ต่อมาท่านได้เป็นอาร์ชบิชอปแห่งเซอร์เบียคนแรกเมื่อ ค.ศ. 1219
จักรพรรดิมิคาเอลที่ 8 พาลาโอโลกอสแห่งไบแซนไทน์โจมตีเขาแอทอสเมื่อ ค.ศ. 1283 กองทหารทรมานและแขวนคอโปรตอสหรือนักพรตอาวุโส และขับไล่นักพรตคนอื่น ๆ ออกจากโปรตาตอน นักพรตเหล่านี้ได้รับการสถาปนาเป็นมรณสักขีของนิกายออร์ทอดอกซ์ในวันที่ 5 ธันวาคม (สำหรับคริสตจักรที่ปฏิบัติตามปฏิทินจูเลียนแบบดั้งเดิมวันที่ 5 ธันวาคมตรงกับวันที่ 18 ธันวาคมของปฏิทินเกรกอเรียน)
ตา (แก้ความกำกวม)
ตา สามารถหมายถึงได้หลายอย่างเช่น
นอกจากนี้ ตา ในภาษาไทยยังสามารถหมายถึง
ทรินิตี (บอยแบนด์)
ทรินิตี (อังกฤษ: TRINITY) เป็นบอยแบนด์สัญชาติไทย สังกัดโฟร์โนล็อค ซึ่งก่อตั้งวงขึ้นในช่วงปลายปี พ.ศ. 2562 หลังจากโปรเจ็กต์พิเศษ ไนน์บายนายสิ้นสุดลง โดยสมาชิกทั้งหมดของวงเป็นอดีตสมาชิกของไนน์บายนาย
สมาชิก
สมาชิกในวงประกอบด้วย ศิวกร อดุลสุทธิกุล, ลภัส งามเชวง และ จักริน กังวานเกียรติชัย และมีอดีตสมาชิกคือ ธีรดนย์ ศุภพันธุ์ภิญโญ ซึ่งออกจากวงในเดือนสิงหาคม พ.ศ. 2564 โฟร์โนล็อค ต้นสังกัดระบุว่า วงจะดำเนินต่อไปโดยมีสมาชิกสามคน
อาจายี จีเบงกา ซามูเอล
อาจายี่ จีเบงกา ซามูเอล เกิดวันที่ 2 กรกฎาคม พ.ศ. 2530 ที่เมืองเลกอส ประเทศไนจีเรีย เขาเคยมาเล่นให้กับ บางกอกกล๊าส, ชลบุรี และ สมุทรสงคราม
ปราสาทพระเทพบิดร
ปราสาทพระเทพบิดร เป็นปราสาทเพียงองค์เดียวในวัดพระศรีรัตนศาสดาราม เป็นปราสาทจตุรมุข ยอดปรางค์มีนภศูล และมงกุฎอยู่บนยอด ประดับกระเบื้องเคลือบ องค์เดียวในประเทศไทย ภายใน
มีพระบรมรูปหล่อของพระมหากษัตริย์ 9 พระองค์
ประวัติ
ปราสาทพระเทพบิดร สร้างขึ้นในสมัยรัชกาลพระบาทสมเด็จพระจอมเกล้าเจ้าอยู่หัว เมื่อปี พ.ศ. 2398 เดิมชื่อว่า พุทธปรางค์ปราสาท เมื่อแรกนั้นมีพระราชประสงค์จะอัญเชิญพระแก้วมรกตมาไว้ แต่เมื่อสร้างเสร็จเห็นว่าคับแคบไม่เหมาะแก่การพระราชพิธี จึงมิได้อัญเชิญพระแก้วมรกตมาประดิษฐานดังพระราชดำริ
ในปี พ.ศ. 2446 ได้มีการซ่อมแซมแล้วให้เปลี่ยนนามเป็น ปราสาทพระเทพบิดร พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้อัญเชิญพระบรมรูปพระบูรพกษัตริย์ แห่งกรุงรัตนโกสินทร์ทั้ง 5 องค์มาไว้ ทั้งมีพระบรมราชโองการให้มีการถวายบังคมพระบรมรูป เป็นประจำทุกปีในวันที่ 6 เมษายน ซึ่งทรงกำหนดให้เป็นวันจักรี ตั้งแต่ พ.ศ. 2461 เป็นต้นมา จากนั้นในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ยังพระกรุณาโปรดเกล้าฯ ให้มีการถวายบังคมพระบรมรูป เป็นประจำทุกปีในวันที่ 4 พฤษภาคม ซึ่งตรงกับวันฉัตรมงคล วันที่ 13-15 เมษายน เนื่องในวันสงกรานต์ หรือพระกรุณาโปรดเกล้าฯ ให้มีการถวายบังคมในโอกาสวันสำคัญต่าง ๆ ในบางปี หรือทุกปี เช่น วันปิยมหาราช วันที่ 23 ตุลาคม ตั้งแต่ พ.ศ. 2554 ทั้งนี้ในปี พ.ศ. 2566 แม้จะไม่มีการพระราชพิธีฉัตรมงคล แต่พระบาทสมเด็จพระเจ้าอยู่หัวก็ทรงพระกรุณาโปรดเกล้าฯ ให้เปิดปราสาทพระเทพบิดรให้ประชาชนเข้ากราบถวายบังคมพระบรมรูปเช่นเดิม
พระบาทสมเด็จพระมงกุฎเกล้าเจ้าอยู่หัว​ มีพระราชดำริที่จะพระราชทานโอกาสเตือนน้ำใจแก่ประชาชน ได้ระลึกถึงความเดิมว่า ราชอาณาจักรไทยได้กลับเป็นอิสรภาพขึ้นดังโบราณกาล ด้วยพระบรมเดชานุภาพของพระบาทสมเด็จพระพุทธยอดฟ้าจุฬาโลกมหาราช​ ปฐมบรมกษัตริย์แห่งพระบรมราชจักรีวงศ์ และดำรงความเป็นอิสรภาพต่อมาด้วยพระบรมราโชบายแห่งสมเด็จพระมหากษัตราธิราชเจ้าที่ได้สืบสนองพระองค์ ประกอบด้วยพระปรีชาญาณต่างๆ อันควรแก่สมัย ราชอาณาจักรไทยจึงดำรงความเป็นอิสรภาพสืบมา
ด้วยเหตุนี้ จึงทรงพระกรุณาโปรดเกล้าฯ ให้อัญเชิญพระบรมรูป สมเด็จพระบูรพมหากษัตริยาธิราชเจ้า ทั้ง ๕ รัชกาล ซึ่งเดิมประดิษฐาน ณ พระที่นั่งศิวาลัยมหาปราสาท ไปประดิษฐานยังปราสาทพระเทพบิดร แล้วให้มีการถวายบังคมพระบรมรูป สมเด็จพระบูรพมหากษัตริยาธิราชเจ้า ในวันที่ ๖ เมษายน​ เป็นประเพณีสืบไป
ทรงพระกรุณาโปรดเกล้าฯ ให้เรียกวันนี้ว่า “วันจักรี​” เนื่องจากเป็นวันที่พระบาทสมเด็จพระพุทธยอดฟ้าจุฬาโลกมหาราช​ เสด็จกรีฑาทัพกลับพระนคร ทรงรับอัญเชิญเสด็จขึ้นเป็นปฐมบรมกษัตริย์แห่งพระบรมราชจักรีวงศ์ การถวายบังคมพระบรมรูป สมเด็จพระบูรพมหากษัตริยาธิราช เนื่องในวันจักรี จึงเกิดขึ้นเป็นครั้งแรก เมื่อวันที่ ๖ เมษายน ๒๔๖๒ โดยพระบาทสมเด็จพระมงกุฎเกล้าเจ้าอยู่หัว​ ได้ทรงพระราชบันทึกเหตุการณ์นี้ในบันทึกจดหมายเหตุรายวัน พระพุทธศักราช ๒๔๖๒ ความตอนหนึ่งว่า
“บ่ายวันนี้ได้เข้าไปถวายบังคมพระบรมรูปที่ในปราสาทพระเทพบิดร ในเวลาที่เราไป ก็ยังมีข้าราชการและประชาชนอยู่มาก และได้ข่าวว่าตั้งแต่เช้ามีคนเข้าไปถวายบังคมพระบรมรูปเป็นอันมาก...งานนี้นับว่าเป็นพระเกียรติยศงดงามดีมาก เพราะผู้คนไปอย่างแน่นหนา...เราได้ให้เรียกวันนี้ว่า วันจักรี”
นับแต่นั้นเป็นต้นมา สมเด็จพระมหากษัตริยาธิราชผู้ทรงสืบราชสันตติวงศ์ทุกรัชกาลสืบมากระทั่งรัชกาลปัจจุบัน ทรงพระกรุณาโปรดเกล้าฯ พระราชทานพระบรมราชานุญาตให้พระบรมวงศานุวงศ์ ข้าราชการ และประชาชน เข้าถวายบังคมพระบรมรูป สมเด็จพระบูรพมหากษัตริยาธิราชเจ้า ณ ปราสาทพระเทพบิดร ในวันที่ ๖ เมษายนของทุกปี เพื่อน้อมรำลึกถึงพระมหากรุณาธิคุณของสมเด็จพระบูรพมหากษัตริยาธิราช ที่ได้ทรงบำเพ็ญพระราชกรณียกิจนานัปการเพื่อความเจริญมั่นคง เป็นมูลฐานแห่งความผาสุกร่มเย็นของราชอาณาจักรไทยมาตราบเท่าทุกวันนี้
ในวันเสาร์ที่ 6 เมษายน พ.ศ. 2562 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้เททองหล่อพระบรมรูป พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อประดิษฐานในปราสาทพระเทพบิดรสืบไปพร้อมกับการเททองหล่อ พระคันธารราษฎร์ และในอีกหนึ่งปีต่อมา พระบาทสมเด็จพระเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินพร้อมด้วยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงประกอบพิธีประดิษฐาน และสมโภชพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ปราสาทพระเทพบิดร
สัตว์หิมพานต์
บนฐานไพทีด้านหน้า และรอบๆ ปราสาทพระเทพบิดรจะมีรูปหล่อโลหะเป็นรูปสัตว์หิมพานต์ ซึ่งหล่อในสมัยรัชกาลที่ 5 สร้างเป็นคู่ ตัวผู้ตัวเมีย รวม 7 คู่ ดังนี้
มนัสวีร์ กฤตตานุกูล
มนัสวีร์ กฤตตานุกูล ชื่อเล่น หลิว เป็นนักเต้น นักแสดง และ นางแบบชาวไทย มีชื่อเสียงจากการแสดงภาพยนตร์เรื่อง O-Negative (รัก-ออกแบบไม่ได้)
ประวัติ
มนัสวีร์ กฤตตานุกูล (มักเขียนผิดเป็น มนัสวี กฤตานุกูลย์) ชื่อเล่น หลิว เกิดเมื่อวันที่ 23 กรกฎาคม พ.ศ. 2518 เป็นนักแสดงและนางแบบชาวไทย เข้าสู่วงการบันเทิงเมื่อพ.ศ. 2537 จากการเป็นแดนเซอร์ให้กับนักร้องชื่อดัง หลายท่าน อาทิ เบิร์ด ธงไชย แมคอินไตย์, นัท มีเรีย, ทาทา ยัง เป็นต้น
การศึกษา ระดับอนุบาล-ประถมศึกษาปีที่ 6 โรงเรียนเรยีนาเชลีวิทยาลัย ที่จังหวัดเชียงใหม่ ระดับมัธยมศึกษา โรงเรียนปรินส์รอยแยลส์วิทยาลัย ระดับปริญญาตรี มหาวิทยาลัยธรรมศาสตร์ ระดับปริญญาโท จุฬาลงกรณ์มหาวิทยาลัย
หลิว เริ่มมีชื่อเสียงจากการแสดงภาพยนตร์เรื่อง "O-Negative (รัก-ออกแบบไม่ได้)" และยังได้เข้าชิงรางวัลสุพรรณหงส์ สาขานักแสดงนำหญิงยอดเยี่ยมอีกด้วย หลังจากนั้นก็มีงานในวงการบันเทิงมากมาย ไม่ว่าจะเป็น เดินแบบ ถ่ายแฟชั่น และแสดงละครโทรทัศน์
สุคนธวา เกิดนิมิตร
สุคนธวา เกิดนิมิตร เกิดเมื่อวันที่ 23 พฤศจิกายน พ.ศ. 2526 เป็น นักแสดง นางแบบ พิธีกร นักจัดรายการโทรทัศน์ และนักธุรกิจชาวไทย
ประวัติ
ใหม่ สุคนธวา มีชื่อจริงว่า พยงค์เนตร เกิดนิมิตร ที่ตำบลบางศรีเมือง อำเภอเมือง จังหวัดนนทบุรี เป็นบุตรของนายปัญญา เกิดนิมิตร ส่วนแม่แท้ๆ (นางผ่องศรี) ได้แยกทางกันตั้งแต่ใหม่ยังเด็กๆ โดยได้รับอุปการะโดยนางวลี เกิดนิมิตร ซึ่งเป็นแม่เลี้ยงของใหม่เอง(ภรรยาคนรองของนายปัญญา) มีพี่น้องทั้งหมด 2 คน ใหม่เป็นคนที่ 2
ชีวิตส่วนตัว
ปัจจุบัน สุคนธวา สมรสกับ ดีเจต้น สรพงษ์ จิตต์สุนทร หลังทั้งคู่คบหาดูใจกันมา 3 ปี เมื่อวันที่ 14 พฤศจิกายน 2562
ปัจจุบัน สุคนธวา กับ ดีเจต้น มีบุตรชายและบุตรสาวด้วยกัน 2 คนชื่อ
สิริ์ปุณณ์ เกิดนิมิตร (อ่านว่า สิ-ปุน) ชื่อเล่น:ชิณะ เกิดเมื่อวันที่ 19 พฤศจิกายน พ.ศ. 2563
สิริ์รัชต์ จิตต์สุนทร (อ่านว่า สิ-รัด) ชื่อเล่น:ชีต้าร์ เกิดเมื่อวันที่ 29 สิงหาคม พ.ศ. 2565
กาโบโรเน
กาโบโรเน (Gaborone) เป็นเมืองหลวงและเมืองที่ใหญ่ที่สุดของประเทศบอตสวานา มีประชากร 191,776 คน จากการสำรวจในปี ค.ศ. 2006 หรือราวร้อยละ 10 ของประชากรของประเทศบอตสวานา ตั้งอยู่ทางตะวันออกเฉียงใต้ของประเทศใกล้เขตแดนประเทศแอฟริกาใต้
อารมณ์ มีชัย
นางอารมณ์ มีชัย อดีตครูชาวนครศรีธรรมราช นักต่อสู้การเมืองภาคประชาชน และเป็นผู้เข้าร่วมพันธมิตรประชาชนเพื่อประชาธิปไตย นางอารมณ์เกิดเมื่อวันที่ 24 มิถุนายน พ.ศ. 2487 ที่ อ.หัวไทร จ.นครศรีธรรมราช เป็นบุตรของนายเปลี่ยน และนางเพื่อม กาญจนโอภาส
จบการศึกษาระดับปริญญาตรี   สาขา    ศึกษาศาสตร์บัณฑิต  จากวิทยาลัยครูนครศรีธรรมราช  เมื่อปี พ.ศ.  2520 ปริญญาโท    สาขา    ศึกษาศาสตรมหาบัณฑิต จากมหาวิทยาลัยรามคำแหง     เมื่อปี พ.ศ. 2542
นางอารมณ์รับราชการเป็นครูสอนภาษาอังกฤษมาโดยตลอดชีวิตราชการ โดยเริ่มอาชีพตั้งแต่ปี พ.ศ. 2512 แม้ว่าฐานะทางบ้านอยู่ในขั้นร่ำรวย แต่ด้วยความที่ต้องการจะช่วยเหลือประชาชนคนยากคนจนให้อ่านออกเขียนได้เพื่อจะได้ไม่ถูกเอารัดเอาเปรียบ  โดยได้เป็นครูสอนภาษาอังกฤษในโรงเรียนมัธยมหลายแห่งใน จ.นครศรีธรรมราช โดยเฉพาะในพื้นที่เสี่ยงภัยจากการแทรกซึมของลัทธิคอมมิวนิสต์ อย่างไรก็ตาม จากการที่นางอารมณ์มีบทบาทในการนำชาวบ้านประท้วงเจ้าหน้าที่รัฐในเรื่องความไม่เป็นธรรมต่าง ๆ ทำให้ถูกย้ายเข้ามาสอนในกรุงเทพมหานครในช่วงปลายของการรับราชการครู แต่ก็ยังคงทำบทบาทการต่อสู้เพื่อความถูกต้องต่อไป รวมทั้งการขับไล่รัฐบาล พล.อ.สุจินดา คราประยูร ในเดือนพฤษภาคม ปี พ.ศ. 2535 ด้วย
เคยลงรับสมัครเลือกตั้งสมาชิกสภาผู้แทนราษฎรประจำ จ.นครศรีธรรมราช ในการเลือกตั้งปี พ.ศ. 2544 สังกัดพรรคความหวังใหม่ แต่ไม่ได้รับการเลือกตั้ง
จากบทบาทของความเป็นครูและความเป็นแม่ที่เข้มแข็ง ทำให้ได้รางวัลแม่ดีเด่นแห่งชาติ สาขาผู้เสียสละและทำคุณประโยชน์เพื่อสังคมปี พ.ศ. 2520 และยังเป็นครูต้นแบบด้านภาษาอังกฤษปี พ.ศ. 2540
นางอารมณ์ถูกตรวจพบว่าเป็นมะเร็งเต้านมตั้งแต่ปี พ.ศ. 2549 โดยแพทย์ผู้รักษาบอกว่าจะมีชีวิตอยู่ได้เพียง 5 ปี แต่ในการชุมนุมของพันธมิตรประชาชนเพื่อประชาธิปไตย พ.ศ. 2551 นางอารมณ์ได้เข้าร่วมมาโดยตลอด โดยขึ้นเวทีปราศรัยอย่างตรงไปตรงมา จนเป็นขวัญใจของผู้ชุมนุมคนหนึ่ง โดยเรียกกันว่า "แม่อารมณ์" หรือ "ครูอารมณ์" แม้ร่างกายจะอ่อนแอเพราะต้องไปฉายแสงเป็นประจำทุกวันจันทร์
นางอารมณ์ปราศรัยเป็นครั้งสุดท้ายเมื่อวันที่ 22 กันยายน พ.ศ. 2551 จากนั้นจึงได้งดไปเพื่อรักษาตัว แต่ก่อนหน้านั้นในวันที่ 29 สิงหาคม นางอารมณ์เป็นผู้หนึ่งที่ชุมนุมที่หน้ากองบัญชาการตำรวจนครบาลที่วังปารุสกวัน เพื่อทวงถามความเป็นธรรมที่ตำรวจบุกรื้อเวทีของผู้ชุมนุมที่สะพานมัฆวานในช่วงเที่ยงของวันเดียวกัน ซึ่งนางอารมณ์ได้ถูกแก๊สน้ำตายิงมาจากภายในกองบัญชาการจนทำให้ร่างกายทรุดหนักเข้าไปอีก
นางอารมณ์เสียชีวิตด้วยโรคมะเร็งในระยะสุดท้ายในเวลาประมาณ 4 ทุ่มเศษ ของวันที่ 16 กุมภาพันธ์ พ.ศ. 2552 ที่โรงพยาบาลรามาธิบดี งานศพจัดขึ้นที่ศาลา 6 วัดโสมนัสราชวรวิหาร มีบุคคลสำคัญมาร่วมงานมากมาย เช่น  แกนนำและแนวร่วมพันธมิตรประชาชนเพื่อประชาธิปไตย, นายอภิสิทธิ์ เวชชาชีวะ นายกรัฐมนตรีและรัฐมนตรีพรรคประชาธิปัตย์หลายคน, หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร, นายวีระศักดิ์ โควสุรัตน์  อดีตรัฐมนตรีว่าการกระทรวงการท่องเที่ยวและกีฬา เป็นต้น
และได้รับพระราชทานเพลิงศพในวันที่ 22 กุมภาพันธ์ ปี พ.ศ. 2552
โมโนโลโฟซอรัส
โมโนโลโฟซอรัส (Monolophosaurus, ) เป็นเทอโรพอดจากยุคจูแรสซิกตอนกลาง เมื่อประมาณ 170 ล้านปีก่อน ที่หมวดหินฉีชู่โกว์ซึ่งปัจจุบันอย่ในเขตปกครองตนเองซินเจียงอุยกูร์ ประเทศจีน มีขนาดยาว 5 เมตร (16ฟุต) พื้นที่ที่ขุดพบโมโนโลโฟซอรัส มีการพบสัญญาณของน้ำจึงเป็นไปได้ว่าไดโนเสาร์ชนิดนี้อาศัยอยู่บนชายฝั่งของทะเลสาบหรือมหาสมุทร โมโนโลโฟซอรัส น่าจะพัฒนามาจากเมกะโลซอรัส
เจ้าหญิงอีเลีย มกุฎราชกุมารีแห่งแอลเบเนีย
พระราชประวัติ
เจ้าหญิงอีเลีย มกุฎราชกุมารีแห่งแอลเบเนีย เดิม อีเลีย ซาฮาเรีย พระราชสมภพเมื่อวันที่ 8 กุมภาพันธ์ พ.ศ. 2526 เป็นธิดาของ จอร์จจี ซาฮาเรีย และ โยริกา โมจู ต่อมาครอบครัวของพระองค์ย้ายมาที่สกอเดอ ซึ่งเป็นเมืองทางตอนเหนือของประเทศ ต่อมาในช่วงที่รราชวงศ์แอลเบเนียมีบทบาทในด้านต่างๆของประเทศ พระราชมารดาและพระเชษฐาของพระองค์นั้น มีชื่อเสียงจากการเป็นนักร้องอย่างมาก โดนพระองค์เองนั้นก็ได้กลายเป็นนักแสดง โดยพระเชษฐาอีกคนของพระองค์เป็นทั้งผู้กำกับภาพยนตร์และนักแสดง
ในปี พ.ศ. 2545 พระองค์ทรงจบจากโรงเรียนศิลปะการแสดงจอร์แดน ที่ตั้งใน ติรานา ต่อมาได้เสด็จพระราชดำเนินเไปทรงศึกษาต่อ ณ ปารีส ต่อมา พ.ศ. 2548 จึงทรงศึกษาจบ และได้ไปแสดง ณ มหาวิทยาลัยปารีสที่ 8 พระองค์สามารถรับสั่งภาษาฝรั่งเศส ภาษาอิตาลี และ ภาษาอังกฤษ
อภิเษกสมรส
พระองต์เข้าพระราชพิธีอภิเษกสมรสกับ เจ้าชายเลกาที่ 2 มกุฎราชกุมารแห่งแอลเบเนีย เมื่อวันที่ 8 ตุลาคม พ.ศ. 2559 ณ พระราชวังหลวงใน ติรานา ซึ่งมีแขกมาร่วมงานไม่มากนัก ทั้งนี้ในพระราชวงศ์ต่างประเทศได้เสด็จพระราชดำเนิน เสด็จมาร่วมงานครั้งนี้ด้วย ดังนี้ สมเด็จพระราชินีโซเฟียแห่งสเปน เจ้าชายไมเคิลแห่งเคนต์ เจ้าหญิงไมเคิลแห่งเคนต์ อาเลกซานดาร์ คาราจอร์เจวิช แคทเทอรีน แคร์รี เบ็ทติส อดีตมกุฎชราชกุมารและมกุฎมารีแห่งเซอร์เบีย เจ้าหญิงมาร์กาเรตาแห่งโรมาเนีย เจ้าชายนิกอลแห่งมอนเตเนโกร เจ้าชายกีโยม แกรนด์ดยุกรัชทายาทแห่งลักเซมเบิร์ก เจ้าหญิงซิบิลลาแห่งลักเซมเบิร์ก เจ้าชายเกออร์ค ฟรีดริช เจ้าชายแห่งปรัสเซีย และ เจ้าหญิงเลอาแห่งเบลเยียม ทั้งนี้รวมไปถึงประธานาธิบดีและคณะรัฐมนตรีแห่งแอลเบเนียด้วย
จูเซปเป เซซารี
จูเซปเป เซซารี (Giuseppe Cesari) (ราว ค.ศ. 1568 - 3 กรกฎาคม ค.ศ. 1640) เป็นจิตรกรรมสมัยแมนเนอริสม์ชาวอิตาลีในคริสต์ศตวรรษที่ 16 และ 17 ผู้มีความเชี่ยวชาญทางการเขียนภาพเขียนสีน้ำมัน
เซซาริเกิดเมื่อวันที่ ราว ค.ศ. 1568 ที่เมืองอาร์พิโนใน ประเทศอิตาลี และเสียชีวิตเมื่อวันที่ 3 กรกฎาคม ค.ศ. 1640 ที่กรุงโรม ชื่ออื่นที่เซซาริเป็นที่รู้จักคือ “อิล จุยเซ็ปปิโน” และ “คาวาเลียร์ดาร์ปิโน” เพราะได้รับแต่งตั้งให้เป็น “Cavaliere di Cristo” โดยสมเด็จพระสันตะปาปาคลีเมนต์ที่ 8 ผู้อุปถัมภ์
แหล่งข้อมูลอื่น
1568 1640
ประเทศจิบูตี
จิบูตี (جيبوتي; Djibouti) หรือชื่อทางการคือ สาธารณรัฐจิบูตี (جمهورية جيبوتي; République de Djibouti) เป็นนครรัฐในแอฟริกาตะวันออกในภูมิภาคจะงอยแอฟริกา จิบูตีมีอาณาเขตทางเหนือจดประเทศเอริเทรีย ทางตะวันตกและใต้จดเอธิโอเปีย ทางตะวันออกเฉียงใต้จดโซมาเลีย อาณาเขตส่วนที่เหลือคือชายฝั่งทะเลแดงและอ่าวเอเดน ในอีกด้านของทะเลแดงคือคาบสมุทรอาหรับในส่วนของประเทศเยเมน ห่างจากฝั่งของจิบูตี 20 กิโลเมตร
ประวัติศาสตร์
เดิมเป็นอาณานิคมของฝรั่งเศส ในช่วง พ.ศ. 2405-2443 ทั้งโซมาเลียและเอธิโอเปียต่างอ้างกรรมสิทธิ์เหนือจิบูตี การสู้รบของกลุ่มชนเชื้อสายเอธิโอเปียกับโซมาเลียมีมาอย่างต่อเนื่องจนจิบูตีได้รับเอกราชเมื่อ 27 มิถุนายน พ.ศ. 2520 ปัจจุบันยังมีกองทหารฝรั่งเศสอยู่ในจิบูตี
เอเอฟเอส
มูลนิธิการศึกษาและวัฒนธรรมสัมพันธ์ไทย-นานาชาติ (AFS Intercultural Programs) เป็นองค์การไม่แสวงหาผลกำไรเพื่อการศึกษาและวัฒนธรรมสัมพันธ์นานาชาติ
ประวัติองค์การ
องค์การเอเอฟเอส แต่ก่อนย่อมาจาก American Field Service เริ่มก่อตั้งเมื่อ พ.ศ. 2457 (ค.ศ. 1914) เป็นกลุ่มชาวอเมริกันในประเทศฝรั่งเศสจำนวน 15 คน ขับรถพยาบาลช่วยเหลือทหารฝรั่งเศสที่บาดเจ็บครั้งตั้งแต่ประเทศอเมริกายังไม่เข้าร่วมสงครามโลกครั้งที่หนึ่ง ต่อมามีผู้เข้าร่วมมากขึ้นเป็นทั้งคนอเมริการและคนฝรั่งเศส รวมทั้งสิ้น 2,500 คน และสามารถช่วยเหลือผู้คนที่ได้รับบาดเจ็บมากกว่า 500,000 คนในสงคราม ต่อมาเมื่อสงครามโลกครั้งที่สองเริ่มขึ้น American Field Service ได้มีการก่อตัวอีกครั้ง ครั้งนี้มีการเข้าช่วยเหลือผู้บาดเจ็บทั้งใน ยุโรป ประเทศซีเรีย, อเมริกาเหนือ, ประเทศอินเดีย และประเทศพม่า จนกระทั่งสิ้นสุดสงคราม ผู้ร่วมองค์การที่มีอายุน้อย ได้พบปะและแลกเปลี่ยนความคิดเห็น เพื่อยุติต้นเหตุที่ก่อให้เกิดสงคราม จึงทำให้เกิดองค์การเอเอฟเอสสากลในปัจจุบัน
ปัจจุบัน
สำนักงานใหญ่ตั้งอยู่ ณ มหานครนิวยอร์ก สหรัฐอเมริกา มีประเทศสมาชิก มากกว่า 50 ประเทศทั่วโลกที่มีการแลกเปลี่ยนวัฒนธรรม อาสาสมัครกว่าสามแสนคนซึ่งทำหน้าที่อยู่ในชุมชนโดยมิได้หวังผลตอบแทนใด ๆ ทั้งสิ้น ประกอบด้วยบุคลากรจากหลายสาขาอาชีพ ส่วนหนึ่งเป็นครอบครัวอุปถัมภ์ ครู-อาจารย์ บ้างก็เป็นที่ปรึกษาให้กับเยาวชนในชุมชนของตน บางส่วนเป็นผู้รณรงค์หาทุนให้กับเยาวชนที่ขาดแคลน
ในแต่ละปีมีผู้เข้าร่วมโครงการเอเอฟเอสเกือบหนึ่งหมื่นคนจากทั่วโลก การร่วมมือสนับสนุนเงินเข้ากองทุนเพื่อการดำเนินการเหล่านี้ส่วนหนึ่งมาจากผู้เข้าร่วมโครงการ นอกจากนี้องค์การเอเอฟเอสยังได้รับการสนับสนุนในด้านอื่น ๆ ทั้งจากภาครัฐและเอกชนนับเป็นมูลค่ามหาศาลจากทั่วโลก
AFS ในประเทศไทย
โครงการทุนการศึกษาของมูลนิธิเอเอฟเอส ประเทศไทยได้เริ่มขึ้นในปี พ.ศ. 2505 ภายใต้การควบคุมดูแลของกระทรวงศึกษาธิการและกระทรวงการต่างประเทศ โดยได้รับการสนับสนุนจากสำนักข่าวสารอเมริกัน หรือ USIS (the U.S. Information Service) เริ่มแรกเป็นการให้ทุนแก่เยาวชนไทยไปศึกษาในสหรัฐอเมริกาเป็นเวลา 1 ปี ต่อมาประเทศไทยได้เปิดรับอุปถัมภ์นักเรียนจากประเทศสหรัฐอเมริกา เพื่อแลกเปลี่ยนประสบการณ์ในเชิงวัฒนธรรมซึ่งกันและกัน
ต่อมาในปี พ.ศ. 2513 ได้มีมติให้เอเอฟเอสประเทศไทยเปลี่ยนเป็น "องค์การนานาชาติ" (AFS International Organization) ให้มีการแลกเปลี่ยนระหว่างประเทศอื่น ๆ ด้วย อาทิ โครงการแลกเปลี่ยนกับออสเตรเลีย นิวซีแลนด์ แคนาดา ละติน-อเมริกา ยุโรป และอีกหลายประเทศ ที่ไม่ใช้ภาษาอังกฤษเป็นภาษาประจำชาติ จากนั้นเปลี่ยนชื่ออีกครั้งเป็น "AFS International Intercultural Programs"
ซีนีกัง
ซีนีกัง เป็นอาหารฟิลิปปินส์ประเภทต้ม มีรสเปรี้ยว ปรุงกับเนื้อสัตว์ได้หลายชนิด เช่น เนื้อหมู เนื้อวัว ไก่ ปลา กุ้ง ผักที่นิยมใส่ได้แก่ ผักบุ้ง ผักกาดไร่ ผักกวางตุ้ง ผักกาดหัว เผือก มะเขือม่วง กระเจี๊ยบเขียว พริกชี้ฟ้า มะเขือเทศ หอมแดง ถั่วฝักยาว ถั่วแขก ถั่วพู ปรุงรสเปรี้ยวด้วยมะขามหรือใส่ผักที่มีรสเปรี้ยวลงไป เช่น มะม่วงดิบ ยอดมะขาม ฝักมะขามอ่อน ตะลิงปลิง ฝรั่งสุก หรือกระท้อนดิบ
สโมสรฟุตซอลสมุทรสาคร
สโมสรฟุตซอลสมุทรสาคร เป็นสโมสรฟุตซอล จังหวัดสมุทรสาคร ปัจจุบันเล่นอยู่ในฟุตซอลไทยแลนด์ลีกดิวิชัน 1
ผู้เล่นชุดปัจจุบัน
ผู้เล่นลุยศึกฟุตซอลไทยแลนด์ลีก 2563
ตำบลสุขเกษม
สุขเกษม เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสุขเกษม ตั้งอยู่ห่างจากอำเภอปักธงชัย ประมาณ 15 กิโลเมตร
ราชวงศ์ศิศุนาค
ราชวงศ์ศิศุนาค (IAST: Śaiśunāga, อ่านว่า " Shishunaga") เชื่อกันว่าเป็นราชวงศ์ที่สามของแคว้นมคธ ซึ่งเป็นอาณาจักรของอินเดียโบราณ ตามบันทึกของชาวฮินดูโบราณระบุว่าเป็นราชวงศ์ที่ 2 ต่อจาก ราชวงศ์หารยังกะ
พระเจ้าศิศุนาค ผู้ก่อตั้งราชวงศ์ศิศุนาค เป็นเพียงอำมาตย์เท่านั้น ราชวงศ์นี้สืบต่อจากราชวงศ์หริยังกะของกษัตริย์นคติสักกะ และขึ้นสู่บัลลังก์หลังจากการจลาจลใน 421 ปีก่อนคริสตศักราช เมืองหลวงของราชวงศ์นี้เริ่มแรกคือเมืองราชคฤห์ แต่ภายหลังเปลี่ยนมาเป็น ปาฏลีบุตร, ใกล้เคียงกับ ปัฏนะ ในปัจจุบัน ภายหลังราชวงศ์นี้ก็ล่มสลายให้กับ ราชวงศ์นันทะ ในปีที่ 345 ก่อนคริสตกาล
เรอัลบราซิล
เรอัลบราซิล (real brasileiro) เป็นสกุลเงินของประเทศบราซิล มีอักษรย่อว่า "R$" มีอัตราแลกเปลี่ยนประมาณ 2 เรอัลต่อ 1 ดอลลาร์สหรัฐ
เหรียญ
เหรียญที่ใช้ได้แก่ 1, 5, 10, 25, 50 เซงตาวู และ 1 เรอัล
ธนบัตร
ธนบัตรที่ใช้ได้แก่ ธนบัตร 1, 2, 5, 10, 20, 50 และ 100 เรอัล
ยูไนเต็ดคิงดอมแชมเปียนชิปทัวร์นาเมนต์ (2018)
ยูไนเต็ดคิงดอมแชมเปียนชิปทัวร์นาเมนต์ (2018) (United Kingdom Championship Tournament (2018)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 18-19 มิถุนายน ค.ศ. 2018 ที่ Royal Albert Hall Kensington, London ประเทศอังกฤษ โดยเป็นครั้งที่ 2 ที่จัดทัวร์นาเมนต์ชิงแชมป์ดับเบิลยูดับเบิลยูอี ยูไนเต็ดคิงดอมแชมเปียนชิป และมีนักมวยปล้ำจากค่าย NXT มาร่วมรายการนี้ด้วย
ฮาร์ตอิเล็กทริก
ฮาร์ตอิเล็กทริก เป็นซิงเกิ้ลลำดับที่ 33 ของเอเคบีโฟร์ตีเอต ออกจำหน่ายวันที่ 30 ตุลาคม พ.ศ. 2556 สมาชิกในซิงเกิลนี้มีชื่อเล่นเป็นภาษาอังกฤษ ซิงเกิลนี้ได้รับอันดับ 1 บนชาร์ตออริกอนและบิลบอร์ด
ข้อมูลเพลง
มีประกาศชื่อซิงเกิ้ลนี้อย่างเป็นทางการพร้อมกับการแสดงครั้งแรกในงาน AKB48 34th Single Senbatsu Janken Tournament เมื่อวันที่ 18 กันยายน พ.ศ. 2556 ที่จัดขึ้นที่นิปปอนบูโดกัง
ซิงเกิ้ลนี้วางจำหน่ายทั้งหมด 5 ฉบับคือ ฉบับ A, ฉบับ K, ฉบับ B, ฉบับ 4 และ ฉบับเธียเตอร์
สมาชิก
'''สถานะทีม ณ วันที่ 18 กันยายน พ.ศ. 2556'''
หมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
ฉบับเอสเอ็นเอชโฟร์ตีเอต
Xindian Ganying (心电感应)​ เป็นซิงเกิ้ลลำดับที่ 4 ของ SNH48 ออกจำหน่ายวันที่ 12 มีนาคม พ.ศ. 2557
กังนัมบิวตี้ รักนี้ไม่มีปลอม
กังนัมบิวตี้ รักนี้ไม่มีปลอม (หรือ Gangnam Beauty ) เป็นละครชุดทางโทรทัศน์ของเกาหลีใต้ปี พ.ศ. 2561 นำแสดงโดย อิม ซู-ฮยัง, ชา อึน-อู, โช อู-รี และ ควัก ดง-ย็อน สร้างจากเว็บตูนชื่อเดียวกันที่ตีพิมพ์ในปี พ.ศ. 2559 โดย Naver WEBTOON มีเนื้อหาเกี่ยวกับชีวิตของนักศึกษาวิทยาลัยที่เข้ารับการผ่าตัดเสริมความงามเพื่อหลบเลี่ยงการเยาะเย้ยจากพวกอันธพาล แต่การตัดสินใจของเธอดูเหมือนจะย้อนกลับมา คนรอบข้างเยาะเย้ยรูปลักษณ์เทียมของเธอ ชื่อเรื่องของเว็บตูนและละครทีวีพาดพิงถึงคำภาษาเกาหลี gangnammiin (กังนัมบิวตี้) ซึ่งเป็นศัพท์ที่เสื่อมเสียในเกาหลีใต้สำหรับเรียกคนที่มีเสน่ห์ดึงดูดแต่ดูราวกับว่าพวกเขาผ่านการศัลยกรรมมาหลายครั้งเพื่อใบหน้าสวย ร่างกายดูดีหรือทั้งสองอย่าง
ซีรีส์นี้ออกอากาศทาง JTBC ตั้งแต่วันที่ 27 กรกฎาคม ถึง 15 กันยายน พ.ศ. 2561 ทุกวันศุกร์และวันเสาร์ เวลา 23:00 น. (KST)   โดยได้รับคำชมจากการสะท้อนปัญหาที่กระทบต่อสังคมเกาหลีใต้ โดยเฉพาะอย่างยิ่งในเรื่องมาตรฐานความงามของใบหน้าและการเลือกปฏิบัติบนพื้นฐานของรูปลักษณ์ภายนอก
ฐานันดรศักดิ์เจ้านายฝ่ายเหนือ
ฐานันดรศักดิ์เจ้านายฝ่ายเหนือ หมายถึง ระบบชั้น และชั้นยศของเจ้านายประเทศราชฝ่ายเหนือ ซึ่งประกอบด้วยนครเชียงใหม่ นครลำปาง นครลำพูน นครน่าน และนครแพร่
สมัยราชอาณาจักรล้านนา
ในสมัยราชอาณาจักรล้านนา ถือว่าเป็นอาณาจักรแผ่นดินที่ยิ่งใหญ่ มีกษัตริย์ และราชวงค์สืบทอดกันมายาวนาน
พญา หมายถึง พระเจ้าแผ่นดิน พระมหากษัตริย์ เจ้าอยู่หัว เจ้านายฝ่ายหญิง มีพระอิสริยยศ ดังนี้
พระเป็นเจ้าทั้งสาม
ชาวยวนตั้งแต่สมัยอาณาจักรล้านนาเรียกเจ้าผู้ครองนครว่าพญา (พงศาวดารสยามสะกดว่าพระยา) ต่อมาจึงมีตำแหน่งพระมหาอุปราชเรียกว่าเจ้าหอหน้า
ปี พ.ศ. 2325 เมื่อพระบาทสมเด็จพระพุทธยอดฟ้าจุฬาโลกมหาราชขึ้นครองราชย์ พระยากาวิละเจ้าเมืองนครลำปางได้พาพี่น้องลงมาเข้าเฝ้าสวามิภักดิ์ จึงโปรดเกล้าฯ เลื่อนพระยากาวิละขึ้นเป็นพระยาวชิรปราการเจ้าเมืองนครเชียงใหม่ พร้อมทั้งตั้งเจ้าธรรมลังกาเป็นพระยาอุปราชนครเชียงใหม่ และเจ้าคำฟั่นเป็นพระยารัตนหัวเมืองแก้ว "ตำนานพื้นเมืองเชียงใหม่" เรียกเจ้านายทั้งสามพระองค์นี้ว่าพระเป็นเจ้าทั้ง 3 พระองค์พี่น้อง โดยพระยาอุปราชเป็นวังหน้าและพระยารัตนะหัวเมืองแก้วเป็นวังหลัง
เจ้าขันห้าใบ
ในปี พ.ศ. 2398 พระบาทสมเด็จพระจอมเกล้าเจ้าอยู่หัวจึงทรงเลื่อนยศเจ้าขันห้าของเมืองประเทศราชอันใหญ่ ได้แก่ นครเชียงใหม่ นครลำปาง และนครลำพูน จากพระยาขึ้นเป็นเจ้าทั้ง 3 เมือง ส่วนเมืองขึ้นให้คงเป็นพระยาอยู่ตามเดิม และปีต่อมาเจ้าขันห้าของนครน่านก็ได้รับโปรดเกล้าฯ ให้เป็นเจ้าด้วย
เจ้าขันห้าใบ ประกอบด้วยเจ้าห้าตำแหน่งคือ
นายโฮลต์ ฮัลเลต์ นักสำรวจชาวอังกฤษ ได้เคยเขียนบันทึกระบุถึงเจ้าห้าขันไว้ว่า
เจ้าตำแหน่งรองและตำแหน่งพิเศษ
เจ้าตำแหน่งรองเป็นตำแหน่งเจ้านายระดับรองลงมาจากเจ้าขันห้า ประกอบด้วย เฉพาะตำแหน่งเจ้าราชภาคิไนยที่เริ่มตั้งในรัชกาลที่ 4 ตำแหน่งที่เหลือเริ่มตั้งในรัชกาลที่ 5
ในรัชกาลที่ 5 นั้นยังมีการตั้งเจ้าตำแหน่งพิเศษอื่นขึ้นอีก ได้แก่
สำหรับบางนคร โปรดเกล้าฯ ให้เพิ่ม
นอกจากนี้ยังมีตำแหน่งเจ้าระดับรองเป็น พระ ประกอบด้วย 15 ตำแหน่ง คือ
ในการสถาปนาฐานันดรศักดิ์ เป็นพระราชอำนาจของพระมหากษัตริย์แห่งสยาม ที่จะทรงพระกรุณาโปรดเกล้าฯ พระราชทานสัญญาบัตรให้แก่เจ้านาย ตามที่เจ้าประเทศราชขอกราบบังคมทูลเสนอมา
เจ้าระดับรองของนครแพร่ ถึงแม้จะมีตำแหน่งเป็นชั้น พระ แต่ภายในล้านนาหรือในนครแพร่เองก็จะได้รับการยอมรับว่ามีฐานันดรศักดิ์สูงกว่ากลุ่มขุนนางเค้าสนามหลวงที่มาจากไพร่และเจ้าผู้ครองนครเป็นผู้แต่งตั้ง เพราะเจ้าระดับรองลงมาเหล่านี้ล้วนสืบเชื้อสายมาจากเจ้าผู้ครองนครแพร่ หรืออาจเป็นขุนนางเป็นคหบดีที่ได้เสกสมรสกับราชธิดานัดดาของเจ้าผู้ครองนครแพร่ ซึ่งมักเรียกกันว่า เจ้าพระ
เจ้านายฝ่ายหญิง
อนึ่งการสืบตำแหน่งเจ้าหลวง หรือสืบความเป็นเจ้าของล้านนาสามารถสืบทางฝ่ายหญิงได้เพราะวัฒนธรรมล้านนานั้นนับถือผีบรรพบุรุษ (ผีปู่ย่า) ซึ่งเป็นผีฝ่ายผู้หญิง วิถีชีวิตของเจ้านายล้านนาจึงแตกต่างจากเจ้านายสยามอย่างสิ้นเชิง เพราะผู้หญิงสามารถสืบทอดเชื้อสายวงศ์ตระกูล และมีการตรากฎหมายรองรับชัดเจนในสมัยพระเจ้าสุทโธธัมมราชา (King Thalun) (คัดลอกจากบทความของอ.ชัยวุฒิ ไชยชนะ) การสืบทอดผ่านทางผีปู่ย่าของฝ่ายหญิงไม่ว่าเจ้านายผู้หญิงจะแต่งงานกับเจ้าที่ต่ำศักดิ์ หรือแต่งงานกับไพร่ บุตรธิดาที่เกิดมาจะมีความเป็นเจ้าโดยปริยาย แต่หากเจ้านายผู้ชายแต่งงานกับไพร่ บุตรธิดาที่เกิดมาจะเป็นไพร่ธรรมดาสามัญหากผีฝ่ายหญิงไม่ปรากฏชัด โดยเฉพาะส่วนใหญ่ถูกกล่าวหาว่าหญิงไพร่มีเชื้อผีกะหรือผีปอบ ในทางกลับกันลูกทาสที่ถือผีคุ้มหลวงอาจมีสถานะเหนือกว่าทั้งนี้เป็นเพราะผีปู่ย่าของฝ่ายหญิงนั้นสำคัญมากต้องมีการสืบให้รู้ ดังเช่น
1.พระยาเทพวงศ์ ขึ้นเจ้าผู้ครองนครแพร่ องค์ที่ 1 สืบผ่านทางราชเทวีคือแม่เจ้าสุชาดา ราชธิดาในพระยาศรีสุริยวงศ์ เจ้าผู้ครองนครแพร่สมัยธนบุรี กับราชเทวี
2.พระยาพิมพิสารราชา ขึ้นเป็นเจ้าผู้ครองนครแพร่ องค์ที่ 3 สืบผ่านทางพระมารดาคือแม่เจ้าปิ่นแก้ว ราชธิดาในพระยาเทพวงศ์ เจ้าผู้ครองนครแพร่ องค์ที่ 1 กับแม่เจ้าสุชาดาราชเทวี ซึ่งมีบิดาเป็นเพียงพระวังขวา
3.เจ้านายอ้าย ขึ้นเป็นเจ้าผู้ครองนครน่าน องค์ที่ 3 สืบผ่านทางพระมารดาคือแม่เจ้านางเทพ ราชธิดาในพญาหลวงติ๋นมหาวงศ์ เจ้าผู้ครองนครน่าน องค์ที่ 1
4.เจ้ามโน ขึ้นเป็นเจ้าผู้ครองนครน่าน องค์ที่ 4 สืบผ่านทางพระมารดาคือแม่เจ้านางเทพ ราชธิดาในพญาหลวงติ๋นมหาวงศ์ เจ้าผู้ครองนครน่าน องค์ที่ 1
5.พระเจ้ากาวิโลรสสุริยวงศ์ ขึ้นเป็นเจ้าผู้ครองนครเชียงใหม่ องค์ที่ 6 สืบผ่านทางราชเทวีคือแม่เจ้าอุษา ราชธิดาในพระเจ้ามโหตรประเทศ เจ้าผู้ครองนครเชียงใหม่ องค์ที่ 5 กับแม่เจ้าสุวรรณคำแผ่นราชเทวี ซึ่งมีตำแหน่งเดิมเป็นพระยาเมืองแก้ว (พระยาบุรีรัตน์)
6.พระเจ้าอินทวิชยานนท์ ขึ้นเป็นเจ้าผู้ครองนครเชียงใหม่ องค์ที่ 7 สืบผ่านทางราชเทวีคือแม่เจ้าทิพเกสร ราชธิดาองค์โตในพระเจ้ากาวิโลรสสุริยวงษ์ กับแม่เจ้าอุษาราชเทวี เป็นโอรสในพระยาราชวงศ์ (มหาพรหมคำคง)
ตีรามีซู
ตีรามีซู (tiramisù, แปลตามตัวอักษรว่า "ดึงฉันขึ้นไปซิ" หรือ "พาฉันขึ้นไปซิ" โดยปริยายหมายถึง "ทำให้ฉันมีแรง (กายหรือใจ) ซิ" หรือ "ทำให้ฉันตื่นตัวซิ") หรือบางครั้งสะกดว่าทิรามิสุ เป็นขนมหวานรสกาแฟชนิดหนึ่งจากประเทศอิตาลี ทำจากแท่งขนมปังกรอบซาวอย (biscotto savoiardo) จุ่มน้ำกาแฟเอสเปรสโซเพียงชั่วครู่ แล้วนำไปเรียงเป็นชั้นสลับกับส่วนผสมที่ประกอบด้วยไข่, น้ำตาล, และเนยมัสคาร์โปเนตีเข้าด้วยกัน แต่งกลิ่นรสด้วยผงโกโก้
แหล่งกำเนิดของตีรามีซูยังคงเป็นที่ถกเถียงกันระหว่างแคว้นเวเนโต, ฟรียูลี-เวเน็ตเซียจูเลีย, พีดมอนต์ และแคว้นอื่น ๆ ในอิตาลี อย่างไรก็ตาม แหล่งข้อมูลส่วนมากมักระบุว่ามีการทำตีรามีซูเป็นครั้งแรกในอิตาลีราวคริสต์ทศวรรษ 1960 ส่วนผสมพื้นฐานได้แก่ ขนมปังกรอบซาวอย, ไข่แดง, น้ำตาล, เนยมัสคาร์โปเน, กาแฟ และผงโกโก้ (ตามสูตรดั้งเดิมนั้นไม่มีส่วนผสมของเหล้าหรือไข่ขาว) ถึงแม้รูปร่างของขนมปังกรอบจะเอื้อต่อการทำขนมรูปร่างสี่เหลี่ยมมากกว่า แต่ตัวขนมตามสูตรดั้งเดิมก็มีรูปร่างกลม โดยมักจะถูกเรียงประกอบในภาชนะแก้วเพื่อเผยให้เห็นชั้นต่าง ๆ ที่สลับกันไป ส่วนในการทำตีรามีซูสมัยใหม่มักจะเติมครีมที่ตีแล้วหรือไข่ที่ตีแล้ว (หรือเติมทั้งสองอย่าง) ผสมกับครีมมัสคาร์โปเน เพื่อให้เนื้อครีมส่วนผสมมีความเบา เข้มข้น และฟูมากขึ้น ปัจจุบันยังมีการดัดแปลงสูตรขนมชนิดนี้ให้เข้ากับเค้ก, ไอศกรีม และขนมหวานชนิดอื่น ๆ อีกด้วย
รายชื่อภาพยนตร์ไทย พ.ศ. 2562
'''รางวัลภาพยนตร์ไทยประจำปี พ.ศ. 2562/2019'''
'''รายชื่อภาพยนตร์ไทย ที่ออกฉายครั้งแรกในปี พ.ศ. 2562/2019 เรียงตามวันฉาย'''
'''รายชื่อภาพยนตร์ไทย ที่ออกฉายผ่านช่องทางออนไลน์ครั้งแรกในปี พ.ศ. 2562/2019 เรียงตามวันฉาย'''
อ้างอิง
ภาพยนตร์ไทย
ภาษากาลิเซีย
ภาษากาลิเซีย (galego) เป็นภาษาตระกูลอินโด-ยูโรเปียนภาษาหนึ่ง พูดกันในหมู่ประชากรราว 2.4 ล้านคน ส่วนใหญ่อยู่ในกาลิเซียซึ่งเป็นแคว้นปกครองตนเองทางภาคตะวันตกเฉียงเหนือของประเทศสเปนที่ซึ่งภาษานี้เป็นภาษาราชการร่วมกับภาษาสเปน ภาษานี้ยังใช้พูดในพื้นที่บางแห่งของแคว้นอัสตูเรียสและแคว้นกัสติยาและเลออนที่อยู่ติดกับแคว้นกาลิเซีย เช่นเดียวกับในชุมชนผู้อพยพชาวกาลิเซียในพื้นที่อื่น ๆ ของสเปน ลาตินอเมริกา (รวมทั้งปวยร์โตรีโก) สหรัฐ สวิตเซอร์แลนด์ และที่อื่น ๆ ในยุโรป
ภาษากาลิเซียสมัยใหม่เป็นส่วนหนึ่งของกลุ่มภาษาไอบีเรียตะวันตกซึ่งเป็นสาขาหนึ่งของกลุ่มภาษาโรมานซ์ที่รวมภาษาโปรตุเกสซึ่งพัฒนาขึ้นในท้องถิ่นจากภาษาละตินสามัญและพัฒนาเป็นภาษาที่นักวิชาการสมัยใหม่เรียกว่าภาษากาลิเซีย-โปรตุเกส การลู่ออกของภาษาถิ่นเป็นที่สังเกตได้ระหว่างรูปแบบทางเหนือและทางใต้ของภาษากาลิเซีย-โปรตุเกสในเอกสารสมัยคริสต์ศตวรรษที่ 13 แต่ภาษาถิ่นทั้งสองยังมีความคล้ายคลึงกันมากพอที่จะรักษาความเป็นเอกภาพทางวัฒนธรรมในระดับสูงจนถึงกลางคริสต์ศตวรรษที่ 14 ซึ่งมีการแต่งคีตกานท์ภาษากาลิเซีย-โปรตุเกสสมัยกลาง การลู่ออกยังคงดำเนินต่อมาจนถึงทุกวันนี้และทำให้เกิดภาษากาลิเซียและภาษาโปรตุเกสดังปัจจุบัน
ภาษากาลิเซียได้รับการวางระเบียบอย่างเป็นทางการในแคว้นกาลิเซียโดยราชบัณฑิตยสถานกาลิเซีย (Real Academia Galega) องค์กรอื่น ๆ ที่ไม่ได้รับการสนับสนุนเชิงสถาบันอย่างสมาคมภาษากาลิเซีย (Associaçom Galega da Língua) และบัณฑิตยสถานภาษาโปรตุเกสแห่งกาลิเซีย (Academia Galega da Língua Portuguesa) สนับสนุนจุดยืนที่ว่าภาษากาลิเซียเป็นส่วนหนึ่งของภาษาโปรตุเกส
เทศบาลในประเทศไทย
เทศบาล เป็นรูปแบบการปกครองส่วนท้องถิ่นรูปแบบหนึ่งที่ใช้ในประเทศไทยปัจจุบัน การปกครองรูปแบบเทศบาลเป็นการกระจายอำนาจให้แก่ท้องถิ่นดำเนินการปกครองตนเองตามระบอบประชาธิปไตย เกิดขึ้นในรัชสมัยพระบาทสมเด็จพระจุลจอมเกล้าเจ้าอยู่หัว โดยเริ่มจากการจัดตั้งสุขาภิบาลกรุงเทพฯ ร.ศ.116 (พ.ศ. 2440) โดยมีพระราชกำหนดสุขาภิบาลกรุงเทพฯ ร.ศ. 116 ในส่วนภูมิภาค มีการตราพระราชบัญญัติจัดการสุขาภิบาลท่าฉลอม ร.ศ. 124 (พ.ศ. 2448) ขึ้นมีวิวัฒนาการเรื่อยมา จนถึงปี พ.ศ. 2475 ได้มีการเปลี่ยนแปลงการปกครอง ได้มีการกระจายอำนาจการปกครองที่สมบูรณ์แบบยิ่งขึ้น
โดยมีการจัดตั้งเทศบาลขึ้นในปี พ.ศ. 2476 โดยมีการตราพระราชบัญญัติจัดระเบียบเทศบาล พ.ศ. 2476 มีการยกฐานะสุขาภิบาลขึ้นเป็นเทศบาลหลายแห่ง ต่อมาได้มีการแก้ไขเปลี่ยนแปลงยกเลิกกฎหมายเกี่ยวกับเทศบาลหลายครั้ง จนในที่สุดได้มีการตราพระราชบัญญัติเทศบาล พ.ศ. 2496 ยกเลิกพระราชบัญญัติเดิม ทั้งหมดขณะนี้ยังมีผลบังคับใช้ซึ่งมีการแก้ไขครั้งสุดท้าย โดยพระราชบัญญัติเทศบาล (ฉบับที่ 12) พ.ศ. 2543 ในปัจจุบันเทศบาลทั่วประเทศมีจำนวนประมาณสองพันแห่ง
การปกครองท้องถิ่นได้เริ่มต้นมาเป็นเวลานานพอสมควรแล้ว แต่การปกครองท้องถิ่นไม่ว่าจะเป็นรูปใดก็ยังไม่เข้มแข็งพอแต่พอจะเป็นหลักได้บ้างก็คือการปกครองท้องถิ่นรูปแบบของกรุงเทพมหานครและเทศบาลเท่านั้น ซึ่งรัฐบาลหลายรัฐบาลได้พยายามที่จะพัฒนารูปแบบให้เหมาะสมกับประเทศไทยอยู่หลายครั้ง โดยมีการทดลองรูปแบบเมืองพัทยาแต่ก็ไม่ได้ผลเท่าที่ควร จึงกลับมาดำเนินการในรูปแบบเทศบาล โดยให้เมืองพัทยาบริหารตามรูปแบบของเทศบาลนคร ในปัจจุบันนี้กฎหมายรัฐธรรมนูญได้บัญญัติให้สามารถรวมการปกครองท้องถิ่นในจังหวัดให้เป็นท้องถิ่นขนาดใหญ่ทั้งจังหวัดได้ดังนี้
"มาตรา 78 รัฐต้องกระจายอำนาจให้ท้องถิ่นพึ่งตนเองและตัดสินใจในกิจการท้องถิ่นได้เอง พัฒนาเศรษฐกิจท้องถิ่นและระบบสาธารณูปโภคและสาธารณูปการ ตลอดทั้งโครงสร้างพื้นฐานสารสนเทศในท้องถิ่นให้ทั่วถึงและเท่าเทียมกันทั่วประเทศ รวมทั้งพัฒนาจังหวัดที่มีความพร้อมให้ เป็นองค์กรปกครองส่วนท้องถิ่นขนาดใหญ่โดยคำนึงถึงเจตนารมณ์ของประชาชนในจังหวัดนั้น"
ปัจจุบัน ณ วันที่ 6 สิงหาคม พ.ศ. 2563 มีเทศบาลทุกประเภท (ไม่รวมกรุงเทพมหานครและเมืองพัทยา) ทั้งสิ้น 2,469 แห่ง
สุขาภิบาล
พระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกาศในราชกิจจานุเบกษาเมื่อ 24 กุมภาพันธ์ 2542 มีผลบังคับเมื่อพ้น 90 วันนับแต่ประกาศในราชกิจจานุเบกษา ทำให้สุขาภิบาลทั่วประเทศเปลี่ยนแปลงฐานะเป็นเทศบาลไปพร้อมกัน
ขนาดเทศบาล
เทศบาลในประเทศไทยแบ่งออกเป็น 3 ประเภทตามจำนวนประชากรและรายได้ของเทศบาลนั้น ๆ ในพระราชบัญญัติเทศบาล พุทธศักราช 2496 มาตรา 9, 10, 11 ได้กำหนดขนาดเทศบาลดังนี้
ประเภทของเทศบาล
เทศบาล ในประเทศไทย แบ่งออกเป็น 3 ประเภท ได้แก่
สภาเทศบาล
มาตรา 20 สภาเทศบาลมีประธานสภาคนหนึ่ง และรองประธานสภาคนหนึ่ง ซึ่งผู้ว่าราชการจังหวัดแต่งตั้งจากสมาชิสภาเทศบาลตามมติของสภาเทศบาล
ฝ่ายบริหาร
เทศบาลแต่ละแห่งมีนายกเทศมนตรีทำหน้าที่เป็นผู้บริหารงานในท้องที่เทศบาลนั้นทั้งหมด ปัจจุบันเทศบาลทุกประเภทมีฝ่ายบริหารที่มาจากการเลือกตั้งผู้บริหารท้องถิ่นโดยตรง
อาณาจักรสุโขทัย
อาณาจักรสุโขทัย (ราว พ.ศ. 1781 – 2117 อายุราว 236 ปี ) เป็นรัฐในอดีตรัฐหนึ่ง ตั้งอยู่บนที่ราบลุ่มแม่น้ำยม สถาปนาขึ้นราวพุทธศตวรรษที่ 18 ในฐานะสถานีการค้าของรัฐละโว้ หลังจากนั้นราวปี 1782 พ่อขุนบางกลางหาวและพ่อขุนผาเมืองได้ร่วมกันกระทำการยึดอำนาจจากขอมสบาดโขลญลำพงเป็นผลสำเร็จ และได้สถาปนาเอกราชให้รัฐสุโขทัยเป็นอาณาจักรสุโขทัย และมีความเจริญรุ่งเรืองตามลำดับและเพิ่มถึงขีดสุดในสมัยพ่อขุนรามคำแหงมหาราช ก่อนจะค่อย ๆ ตกต่ำ และประสบปัญหาทั้งจากปัญหาภายนอกและภายใน จนต่อมาถูกรวมเป็นส่วนหนึ่งของอาณาจักรอยุธยาไปในที่สุด
ที่ตั้งและอาณาเขต
อาณาจักรสุโขทัย ตั้งอยู่บนเส้นทางการค้าผ่านคาบสมุทรระหว่างอ่าวเมาะตะมะและที่ราบลุ่มแม่น้ำโขงตอนกลาง มีอาณาเขตดังนี้
หุ่นกระบอกน้ำ
หุ่นกระบอกน้ำ (Múa rối nước) เป็นการแสดงหุ่นกระบอกของเวียดนาม มีการแสดงเฉพาะที่ฮานอย ในโรงละครริมทะเลสาบฮว่านเกี๋ยม บนถนนดิงห์เตียมฮว่าง ในประเทศไทยมีการนำมาแสดงบางส่วนที่พัทยา
การแสดง
หุ่นกระบอกน้ำ ใช้ผู้เชิดอยู่หลังมู่ลี่ไม้ไผ่ที่มีการพรางไว้ ตัวหุ่นเชิดจะอยู่ที่ปลายไม้ที่ยาวพอที่จะยื่นออกมานอกฉากที่ผู้เชิดบังคับ มีกลไกบังคับมือหรืออวัยวะของหุ่นที่ทำจากไม้ฉำฉาที่เบาและพยุงน้ำหนักเมื่ออยู่ในน้ำ และการเชิดต้องไม่ให้เห็นไม้บังคับหุ่น จึงทำให้ดูเหมือนหุ่นมีลีลาของตนเอง
ฟรันเชสโก มารีอา เดล มอนเต
ฟรันเชสโก มารีอา บอร์โบเน เดล มอนเต (Francesco Maria Borbone Del Monte; 5 กรกฎาคม ค.ศ. 1549, เวนิส - 27 สิงหาคม ค.ศ. 1627, โรม) เป็นนักบวชชาวอิตาลีที่มีตำแหน่งเป็นคาร์ดินัล เดล มอนเตเป็นนักการทูตและนักสะสมศิลปะคนสำคัญ ความสำคัญของเดล มอนเตอยู่ที่เป็นหนึ่งในผู้อุปถัมภ์การาวัจโจผู้เป็นจิตรกรยุคบาโรกคนสำคัญของอิตาลี และเป็นผู้สะสมศิลปะที่เป็นงานชิ้นสำคัญ ๆ ในยุคนั้น
ดูเพิ่ม
1549 1627
อาณาจักรสุโขทัย
การแทรกแซงจากอยุธยา
หลังจากที่พระยายุทธิษฐิระ นำสุโขทัยออกจากอยุธยาไปขึ้นกับล้านนา สมเด็จพระบรมไตรโลกนาถจึงเสด็จจากกรุงศรีอยุธยา กลับมาพำนัก ณ เมืองสรลวงสองแคว พร้อมทั้งสร้างกำแพงและค่ายคู ประตู หอรบ แล้วจึงสถาปนาขึ้นเป็นเมือง พระพิษณุโลกสองแคว เป็นราชธานีฝ่ายเหนือของอาณาจักรแทนสุโขทัย ในเวลาเจ็ดปีให้หลัง สมเด็จพระบรมไตรโลกนาถจึงทรงตีเอาสุโขทัยคืนได้ แต่เหตุการณ์ทางเมืองเหนือยังไม่เข้าสู่ภาวะที่น่าไว้วางใจ จึงทรงตัดสินพระทัยพำนักยังนครพระพิษณุโลกสองแควต่อจนสิ้นรัชกาล ส่วนทางอยุธยานั้น ทรงได้สถาปนาสมเด็จพระบรมราชาธิราชที่ 3 พระราชโอรส เป็นพระมหาอุปราช ดูแลอยุธยาและหัวเมืองฝ่ายใต้ ด้วยความที่เป็นคนละประเทศมาก่อน และมีสงครามอยู่ด้วยกัน ชาวบ้านระหว่างสุโขทัยและอยุธยา จึงมิได้ปรองดองเป็นน้ำหนึ่งใจเดียวกัน จึงต้องแยกปกครอง โดยพระมหากษัตริย์อยุธยา จะทรงสถาปนาพระราชโอรส หรือพระอนุชา หรือพระญาติ อันมีเชื้อสายสุโขทัย ปกครองพิษณุโลกในฐานะราชธานีฝ่ายเหนือ และควบคุมหัวเมืองเหนือทั้งหมด
การสิ้นสุด
ในด้านวิชาการ มีนักวิชาการหลายท่านได้เสนอเพิ่มว่า เหตุการณ์อีกประการ อันทำให้ต้องเทครัวเมืองเหนือทั้งปวงโดยเฉพาะพิษณุโลกนั้น อยู่ที่เหตุการณ์แผ่นดินไหวครั้งใหญ่ บนรอยเลื่อนวังเจ้า ในราวพุทธศักราช 2127 แผ่นดินไหวครั้งนี้ส่งผลให้ตัวเมืองพิษณุโลกราพณาสูญ แม้แต่แม่น้ำแควน้อย ก็เปลี่ยนเส้นทางไม่ผ่านเมืองพิษณุโลก แต่ไปบรรจบกับแม่น้ำโพ (ปัจจุบันคือแม่น้ำน่าน) ที่เหนือเมืองพิษณุโลกขึ้นไป และยังส่งผลให้พระศรีรัตนมหาธาตุพิษณุโลก หักพังทลายในลักษณะที่บูรณะคืนได้ยาก ในการฟื้นฟูจึงกลายเป็นการสร้างพระปรางค์แบบอยุธยาครอบทับลงไปแทน ทั้งหมด
ด้านเศรษฐกิจ
สภาพเศรษฐกิจสมัยสุโขทัยเป็นระบบเศรษฐกิจแบบเสรีนิยม ดังข้อความปรากฏในหลักศิลาจารึกหลักที่ 1 "…ใครจักใคร่ค้าช้างค้า ใครจักใคร่ค้าม้าค้า ใครจักใคร่ค้าเงินค้า ทองค้า " และ "...เมืองสุโขทัยนี้ดี ในน้ำมีปลา ในนามีข้าว..." ประชาชนประกอบอาชีพเกษตรกรรมด้วยระบบเกษตรกรรมแบบยังชีพ และส่งออกเครื่องถ้วยชามสังคโลก
ด้านสังคม
การใช้ชีวิตของผู้คนในสมัยสุโขทัยมีความอิสระเสรี มีเสรีภาพอย่างมากเนื่องจากผู้ปกครองรัฐให้อิสระแก่ไพร่ฟ้า และปกครองแบบพ่อกับลูก ดังปรากฏหลักฐานในศิลาจารึกว่า "…ด้วยเสียงพาทย์ เสียงพิณ เสียงเลื่อน เสียงขับ ใครจักมักเล่น เล่น ใครจักมักหัว หัว ใครจักมักเลื่อน เลื่อน…"
ด้านความเชื่อและศาสนา สังคมยุคสุโขทัยประชาชนมีความเชื่อทั้งเรื่องวิญญาณนิยม (Animism) ไสยศาสตร์ ศาสนาพราหมณ์ฮินดู และพุทธศาสนา ดังปรากฏหลักฐานในศิลาจารึกหลักที่ 1 ด้านที่ 5 ว่า "…เบื้องหัวนอนเมืองสุโขทัยนี้มีกุฎิวิหารปู่ครูอยู่ มีสรีดพงส์ มีป่าพร้าว ป่าลาง ป่าม่วง ป่าขาม มีน้ำโคก มีพระขระพุงผี เทพยาดาในเขาอันนั้นเป็นใหญ่กว่าทุกผีในเมืองนี้ ขุนผู้ใดถือเมืองสุโขทัยนี้แล้ว ไหว้ดีพลีถูก เมืองนี้เที่ยว เมืองนี้ดี ผิไหว้บ่ดี พลีบ่ถูก ผีในเขาอันนั้นบ่คุ้มบ่เกรง เมืองนี้หาย…"
ด้านการปกครองของอาณาจักรสุโขทัย
อาณาจักรสุโขทัยปกครองด้วยระบอบสมบูรณาญาสิทธิราชย์ ซึ่งแบ่งออกได้เป็น 2 ระยะ
ด้านการปกครองส่วนย่อยสามารถแยกกล่าวเป็น 2 แนว ดังนี้
กีฬาเรือพายในโอลิมปิกฤดูร้อน 2024
การแข่งขันกีฬาเรือพายในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจะจัดขึ้นตั้งแต่วันที่ 27 กรกฎาคม ถึง 3 สิงหาคม ค.ศ. 2024 ที่สนามกีฬาโอลิมปิกแห่งชาติอิล-เดอ-ฟรองซ์ในแวเรส-ซูร์-มาร์น จำนวนฝีพายที่แข่งขันกันในหมวดหมู่ตามเพศทั้งหมด 14 ประเภทในการแข่งขันครั้งนี้ได้ลดลงจาก 526 เป็น 502 คน โดยมีการกระจายอย่างเท่าเทียมกันระหว่างชายและหญิง แม้จะมีการเปลี่ยนแปลงจำนวนนักกีฬาเล็กน้อย แต่รายการเรือกรรเชียงสำหรับปารีส 2024 ยังคงไม่เปลี่ยนแปลงจากการแข่งขันครั้งก่อนหน้า เนื่องจากการแข่งขันจะมีประเภทชายและหญิงเท่า ๆ กัน โดยมีประเภทละ 7 รายการ
โฟร์มินิต
โฟร์มินิท (4Minute; ) เป็นเกิร์ลกรุปจากเกาหลีใต้จากค่ายคิวบ์เอนเตอร์เทนเมนต์ มีจำนวนสมาชิก 5 คน ประกอบด้วย จีฮยอน กายุน จียุน ฮยอนอา และ โซฮยอน เดบิวต์เมื่อเดือนมิถุนาน ปี ค.ศ. 2009 ด้วยเพลงแรก "Hot issue" และต่อมา เดือนธันวาคม ปี ค.ศ. 2010 ได้ปล่อยอัลบั้มญี่ปุ่มเป็นอัลบั้มแรก Diamond. ในปี ค.ศ. 2011 ได้ปล่อยอัลบั้มเกาหลีแบบเต็ม อัลบั้ม 4Minutes Left
2009 : Debut Hot issue Muzik and What a girl wants
เปิดตัววงเป็นวงเกริ์ลกรุ๊ปวงแรกของค่าย Cube Entertainment  4minute เปิดตัว 2 สมาชิกแรกของวง คือ ฮยอนอา และ จีฮยอน  หลังจากนั้นได้เผยวิดีโอในรูปแบบเงาบ่งบอกถึงสมาชิกอีก 3 คน และในวันที่ 15 มิถุนายน 2009 วง 4minute ได้เปิดตัวเดบิวต์อย่างเป็นทางการด้วยเพลง Hot issue ได้รับความสนใจอย่างมากด้วยเพลงที่มีความสดใส ร่าเริง ท่าเต้นที่เป็นเอกลักษณ์ และได้ปล่อยเพลง Muzik สานต่อความดังทำให้วงได้ชนะในรายการเพลงครั้งแรก นับตั้งแต่เดบิวต์เพียงไม่กี่เดือน และปล่อยเพลง What a girl wants โชว์ความน่ารักของ 4minute ตามมา
2010: อัลบั้ม Hit Your Heart และ Diamond
ในวันที่ 5 มกราคม 2010 มีการประกาศว่า Universal Music Group ได้เปิดตัวอัลบั้มของ 4MINUTE เพื่อการโปรโมทในต่างประเทศกลุ่มเอเชียได้แก่ ไต้หวัน  ฟิลิปปินส์  ไทย และฮ่องกง และในวันที่ 5 พฤษภาคม เปิดตัวเพลง " MUZIK" เป็นเวอร์ชันภาษาญี่ปุ่น และใน 8 พฤษภาคม 4MINUTE  ได้ร่วมแสดงคอนเสิร์ตครั้งแรกในญี่ปุ่น และในขณะเดียวกันเพลงก็ได้ขึ้นถึงอันดับ 21 ในชาร์ตซิงเกิ้ลประจำสัปดาห์ ในชาร์ทโอริกอน